**สมเด็จพระราชาธิบดีเฟอร์ดินานด์ที่ 1 แห่งโรมาเนีย** (24 สิงหาคม ค.ศ. 1865 - 20 กรกฎาคม ค.ศ. 1927) ทรงเป็นสมเด็จพระราชาธิบดีแห่งราชอาณาจักรโรมาเนียตั้งแต่ 10 ตุลาคม ค.ศ. 1913 จนกระทั่งเสด็จสวรรคต

ช่วงต้นของชีวิต
---------------

มกุฎราชกุมารเฟอร์ดินานด์แห่งโรมาเนีย
พระองค์ประสูติที่เมืองซิกมารินเกน ทางตะวันตกเฉียงใต้ของเยอรมนีทรงเป็นชาวคริสต์ นิกายโรมันคาทอลิกทรงดำรงพระอิศริยยศเป็น เจ้าชาย**เฟอร์ดินานด์ วิกเตอร์ อัลเบิร์ต เมินราด**แห่งโฮเฮนโซเลน-ซิกมารินเกน ทรงเป็นเชื้อพระวงศ์โฮเฮนโซเลนที่เรียบง่าย พระองค์เป็นพระราชโอรสของ เจ้าชายเลโอปอลด์ เจ้าชายแห่งโฮเอินโซลเลิร์น กับ อินฟันตาอันโทนีแห่งโปรตุเกส ซึ่งเป็นพระธิดาของสมเด็จพระราชินีมาเรียที่ 2 แห่งโปรตุเกสกับพระเจ้าเฟอร์ดินานด์ที่ 2 แห่งโปรตุเกสซึ่งเป็นเจ้าชายแห่งแซ็กซ์-โคบูร์กและก็อตธา และทรงมีเชื้อสายของสโลวาเกียในราชวงศ์โคฮารีของชาวฮังการี เจ้าชายมีพระนามที่เรียกกันในหมู่ราชวงศ์คือ "นันโด"(Nando)

การประกาศสละสิทธิ์ในการเป็นรัชทายาทแห่งโรมาเนียของพระบิดาและเจ้าชายวิลเฮล์มแห่งโฮเฮนโซเลน-ซิกมารินเกนผู้เป็นพระเชษฐาของพระองค์ ทำให้เจ้าชายเฟอร์ดินานด์ทรงดำรงเป็นรัชทายาทแห่งโรมาเนียขณะยังทรงพระเยาว์ เพื่อสืบราชสมบัติต่อจากสมเด็จพระราชาธิบดีคาโรลที่ 1 แห่งโรมาเนียผู้เป็นพระปิตุลาของพระองค์ในเดือนพฤศจิกายน ค.ศ. 1888 รัฐบาลโรมาเนียไม่ต้องการการเปลี่ยนความเชื่อของพระองค์จากคริสต์นิกายอีสเติร์นออร์ทอด็อกซ์เป็นโรมันคาทอลิก การอนุญาตให้พระองค์ริเริ่มการเปลี่ยนแปลงความเชื่อได้แต่พระโอรสและพระธิดาของพระองค์ต้องเข้ารีตนิกายอีสเติร์นออร์ทอด็อกซ์ ซึ่งเป็นนิกายประจำชาติโรมาเนีย

พระญาติของพระมารดาของเจ้าชายเฟอร์ดินานด์คือ พระเจ้าซาร์เฟอร์ดินานด์ที่ 1 แห่งบัลแกเรียทรงขึ้นครองราชสมบัติแห่งราชอาณาจักรบัลแกเรียซึ่งเป็นประเทศเพื่อนบ้านตั้งแต่ปี ค.ศ. 1889 และทรงได้ปฏิบัติพระองค์เป็นศัตรูกับพระญาติฝ่ายราชอาณาจักรโรมาเนีย ผู้นำประเทศเพื่อนบ้านอีกที่คือ สมเด็จพระจักรพรรดิฟรานซ์ โจเซฟที่ 1 แห่งออสเตรีย กษัตริย์แห่งจักรวรรดิออสเตรีย-ฮังการีและผู้ปกครองแคว้นทรานซิลวาเนีย แคว้นซึ่งประชากรส่วนใหญ่เป็นชาวโรมาเนีย พระองค์เป็นพระญาติของพระมารดาของเจ้าชายเฟอร์ดินานด์เช่นกัน

ในวันที่ 10 มกราคม ค.ศ. 1893 มกุฎราชกุมารเฟอร์ดินานด์ทรงอภิเษกสมรสกับพระญาติห่างๆ คือ เจ้าหญิงมารีแห่งเอดินบะระซึ่งเป็นชาวคริสต์ นิกายลูเธอรัน เป็นพระธิดาของเจ้าฟ้าชายอัลเฟรด ดยุคแห่งแซ็กซ์-โคบูร์กและก็อตธาชาวคริสต์ นิกายอังกลิคันกับแกรนด์ดัชเชสมาเรีย อเล็กซานดรอฟนาแห่งรัสเซียชาวคริสต์ นิกายรัสเซียออร์โธด็อกซ์ เจ้าหญิงมารีและมกุฎราชกุมารเฟอร์ดินานด์เป็นพระญาติอันดับที่ 3 ของดยุคฟรานซิสแห่งแซ็กซ์-โคบูร์ก-ซาลฟิล พระมาดาและพระบิดาทางฝ่ายพระบิดาของเจ้าหญิงมารีคือ สมเด็จพระราชินีนาถวิกตอเรียแห่งสหราชอาณาจักรและเจ้าชายอัลเบิร์ต พระราชสวามี ทางผ่ายพระมารดาของเจ้าหญิงคือ จักรพรรดิอะเลคซันดร์ที่ 2 แห่งรัสเซียและจักรพรรดินีมารีเยีย อะเลคซันโดรฟนาแห่งรัสเซีย พระนางเป็นพระญาติของจักรพรรดินิโคลัสที่ 2 แห่งรัสเซีย มกุฎราชกุมารเฟอร์ดินานด์มีพระโอรส 3 พระองค์และพระธิดา 3 พระองค์ พระมเหสีของพระองค์ทรงมีเรื่องอื้อฉาวที่ว่าทรงคบชู้สู่ชายกับบาร์บู สเตอร์เบย์ อย่างไรก็ตามมกุฎราชกุมารเฟอร์ดินานด์ทรงไม่ว่าอะไรแม้ว่าพระโอรสและพระธิดาทั้ง 6 พระองค์มีบางพระองค์มิใช่พระบุตรของพระองค์จริงแต่พระองค์ก็ทรงรับเลี้ยงเป็นพระบิดาแทน

กษัตริย์แห่งโรมาเนีย
--------------------

มกุฎราชกุมารเฟอร์ดินานด์ทรงครองราชสมบัติต่อจากพระปิตุลาคือ สมเด็จพระราชาธิบดีคาโรลที่ 1 แห่งโรมาเนียเนื่องจากทรงไม่มีรัชทายาท ในวันที่ 10 ตุลาคม ค.ศ. 1914 จนเมื่อสวรรคตในวันที่ 20 กรกฎาคม ค.ศ. 1927

### สงครามโลกครั้งที่ 1

พระเจ้าวิลเฮล์มและพระเจ้าเฟอร์ดินานด์ (ภาพโปสเตอร์ของชาวอังกฤษ)
ถีงแม้ว่าราชวงศ์ทางเยอรมนีคือ ราชวงศ์โฮเฮนโซเลนเหมือนกับโรมาเนีย พระเจ้าเฟอร์ดินานด์ทรงนำพาประเทศโรมาเนียเข้าสู่สงครามโลกครั้งที่ 1 ทรงเข้าทางฝ่ายมหาอำนาจไตรภาคี (พันธมิตร) (อังกฤษ, ฝรั่งเศส, รัสเซีย, อิตาลี) ต่อต้านฝ่ายมหาอำนาจกลาง(เยอรมนี, ออสเตรีย-ฮังการี, จักรวรรดิออตโตมัน, บัลแกเรีย)ในวันที่ 27 สิงหาคม ค.ศ. 1916 ดังนั้นทรงได้รับพระฉายาว่า *the Loyal* จากคำสาบานที่กล่าวต่อรัฐสภาโรมาเนียในปี ค.ศ. 1914 ว่า

|  |  |  |
| --- | --- | --- |
| "| ข้าพเจ้าจะครองราชย์โดยเป็นชาวโรมาเนียที่ดี (I will reign as a good Romanian.) | "|

การประกาศตนเป็นผู้ทรยศครั้งนี้ทำให้พระญาติฝ่ายเยอรมันคือ จักรพรรดิวิลเฮ็ล์มที่ 2 แห่งเยอรมนีทรงลบพระนามพระองค์ออกจากการเป็นเชื้อพระวงศ์โฮเฮนโซเลน

อย่างไรก็ตามก็เกิดการเสื่อมถอยหลังจากการเข้าร่วมสู่สงคราม เมื่อแคว้นโดบรูจาและแคว้นวอลลาเซียถูกยึดครองโดยฝ่ายมหาอำนาจกลาง โรมาเนียได้ต่อสู้ใน ค.ศ. 1917 และได้หยุดกองทัพเยอรมันที่บุกแคว้นมอลดาเวีย เมื่อพรรคบอลเชวิคร้องขอสันติภาพในปีต่อมา โรมาเนียจึงล้อมรอบไปด้วยฝ่ายมหาอำนาจกลางและได้ลงนามกันในสนธิสัญญาบูคาเรสต์ ค.ศ. 1918 โรมาเนียได้เข้าฝ่ายมหาอำนาจกลาง อย่างไรก็ตามพระเจ้าเฟอร์ดินานด์ปฏิเสธที่จะลงพระนามในสนธิสัญญา เมื่อฝ่ายสัมพันธมิตรได้ทำการบุกเทสซาโลนิกิ ประเทศกรีซและสามารถยึดครองบัลแกเรียได้ พระเจ้าเฟอร์ดินานด์ได้ระดมพลครั้งใหม่และได้เข้าร่วมฝ่ายพันธมิตรอีกครั้ง

ผลของการพยายามของโรมาเนียในสงครามคือการรวมแคว้นเบสซาราเบีย,บูโกวินาและทรานซิลวาเนียเข้ากับราชอาณาจักรโรมาเนียในปี ค.ศ. 1918 พระเจ้าเฟอร์ดินานด์จึงกลายเป็นพระประมุขของโรมาเนียในปี ค.ศ. 1918-1920 ด้วยชัยชนะของฝ่ายไตรภาคีต่อฝ่ายมหาอำนาจกลาง

### หลังจากสงคราม

การเมืองในประเทศในช่วงที่พระองค์ครองราชย์นั้นปกครองโดยพรรคเสรีนิยมโรมาเนียโดยสองพี่น้องเอียน ไอ.ซี.บราเทียนูและวินติลา บราเทียนู การได้มาซึ่งแคว้นทรานซิลวาเนียนั้นเป็นฐานคะแนนของคู่แข่งคือ พรรคเกษตรกรชาติโรมาเนีย

พระเจ้าเฟอร์ดินานด์เสด็จสวรรคตที่เมืองซินายอา ปี ค.ศ. 1927 ผู้ครองราชสมบัติต่อคือพระราชนัดดา สมเด็จพระราชาธิบดีไมเคิลที่ 1 แห่งโรมาเนีย โดยมีผู้สำเร็จราชการแผ่นดินแทนพระองค์จำนวน 3 องค์หนึ่งในนั้นคือพระโอรสพระองค์ที่ 2 ของพระองค์คือ เจ้าชายนิโคลัสแห่งโรมาเนีย

พระโอรสและพระธิดา
-----------------

|  |  |  |  |  |
| --- | --- | --- | --- | --- |
|   | **พระนาม** | **ประสูติ** | **สิ้นพระชนม์** | **คู่สมรสและพระโอรส-ธิดา** |
|  | สมเด็จพระราชาธิบดีคาโรลที่ 2 แห่งโรมาเนีย | 189315 ตุลาคมค.ศ. 1893 | 19534 เมษายนค.ศ. 1953 | อภิเษกสมรสครั้งที่ 1 ในวันที่ 31 สิงหาคม ค.ศ. 1918**ซีซิ ลามบริโน** มีพระโอรส 1 พระองค์คือ คาโรล ลามบริโนอภิเษกสมรสครั้งที่ 2 ในวันที่ 10 มีนาคม ค.ศ. 1921**เจ้าหญิงเฮเลนแห่งกรีซและเดนมาร์ก** มีพระโอรส 1 พระองค์คือสมเด็จพระราชาธิบดีไมเคิลที่ 1 แห่งโรมาเนียอภิเษกสมรสครั้งที่ 3 **แม็กดา ลูเพสคู** ไม่มีพระโอรสธิดา |
|  | เจ้าหญิงเอลิซาเบธแห่งโรมาเนีย สมเด็จพระราชินีแห่งกรีซ | 189412 ตุลาคมค.ศ. 1894 | 195614 พฤศจิกายนค.ศ. 1956 | อภิเษกสมรส ในวันที่ 27 กุมภาพันธ์ ค.ศ. 1921 **สมเด็จพระราชาธิบดีจอร์จที่ 2 แห่งกรีซ** ไม่มีพระโอรสธิดา |
|
|  | เจ้าหญิงมาเรียแห่งโรมาเนีย สมเด็จพระราชินีแห่งยูโกสลาเวีย | 19006 มกราคมค.ศ. 1900 | 196122 มิถุนายนค.ศ. 1961 | อภิเษกสมรส ในวันที่ 8 มิถุนายน ค.ศ. 1922 **สมเด็จพระราชาธิบดีอเล็กซานเดอร์ที่ 1 แห่งยูโกสลาเวีย** มีพระโอรส 3 พระองค์ได้แก่สมเด็จพระราชาธิบดีปีเตอร์ที่ 2 แห่งยูโกสลาเวียเจ้าชายโทมิสลาฟแห่งยูโกสลาเวียเจ้าชายแอนดรูว์แห่งยูโกสลาเวีย |
|
|  | เจ้าชายนิโคลัสแห่งโรมาเนีย | 19033 สิงหาคมค.ศ. 1903 | 19789 มิถุนายนค.ศ. 1978 | อภิเษกสมรสครั้งที่ 1 ในวันที่ 7 พฤศจิกายน ค.ศ. 1931 **โจแอนนา ดูมิทเทสคู-โดเลทติ** ไม่มีพระโอรสธิดาอภิเษกสมรสครั้งที่ 2 ในวันที่ 13 กรกฎาคม ค.ศ. 1967**เทเรซา ลิสโบอา ฟิกกูเอรา เดอ เมโล**ไม่มีพระโอรสธิดา |
|
|  | เจ้าหญิงอีเลียนาแห่งโรมาเนีย อาร์คดัสเชสแห่งออสเตรีย | 19095 มกราคมค.ศ. 1909 | 199121 มกราคมค.ศ. 1991 | อภิเษกสมรสครั้งที่ 1 ในวันที่ 26 กรกฎาคม ค.ศ. 1931 **อาร์คดยุคแอนตันแห่งออสเตรีย เจ้าชายแห่งทัสคานี** มีพระโอรสธิดา 6 พระองค์ได้แก่อาร์คดยุคสเตฟานแห่งออสเตรียอาร์คดัสเชสมาเรีย อีเลียนาแห่งออสเตรียอาร์คดัสเชสอเล็กซานดราแห่งออสเตรียอาร์คดยุคโดมินิคแห่งออสเตรียอาร์คดัสเชสมาเรีย แม็กเดเลนาแห่งออสเตรียอาร์คดัสเชสเอลิซาเบธแห่งออสเตรียอภิเษกสมรสครั้งที่ 2**สเตฟาน นิโคลัส อิสซาเรสคู**ไม่มีโอรสธิดา |
|
|  | เจ้าชายเมอร์เซียแห่งโรมาเนีย | 19133 มกราคมค.ศ. 1913 | 19162 พฤศจิกายนค.ศ. 1916 | สิ้นพระชนม์ตั้งแต่ทรงพระเยาว์ |
|

อ้างอิง
-------

* 

 วิกิมีเดียคอมมอนส์มีสื่อเกี่ยวกับ Ferdinand I of Romania

* Royal House of Romania เก็บถาวร 2007-09-11 ที่ เวย์แบ็กแมชชีน
* Princely House of Hohenzollern เก็บถาวร 2008-03-07 ที่ เวย์แบ็กแมชชีน
* Ducal House of Saxe-Coburg-Gotha เก็บถาวร 2008-12-16 ที่ เวย์แบ็กแมชชีน
* Royal House of Great Britain เก็บถาวร 2009-03-26 ที่ เวย์แบ็กแมชชีน
* A short biography mainly about his role in WW1


| ก่อนหน้า |  | พระเจ้าเฟอร์ดินานด์ที่ 1 แห่งโรมาเนีย |  | ถัดไป |
| --- | --- | --- | --- | --- |
| **คาโรลที่ 1 แห่งโรมาเนีย** |  |  **กษัตริย์แห่งโรมาเนีย(ราชวงศ์โฮเฮนโซเลน-ซิกมารินเกน)** (10 ตุลาคม ค.ศ. 1914 – 20 กรกฎาคม ค.ศ. 1927) |  | **ไมเคิลที่ 1 แห่งโรมาเนีย** |

| * ด
* ค
* ก
ประมุขแห่งรัฐโรมาเนีย |
| --- |
| สหราชรัฐโรมาเนีย*Domnitor* of Romania (1862–1881) | 

|  |  |
| --- | --- |
| 1862–1866 | 
* อเล็อกซานดรู โยน คูซา

 |
| Princely Lieutenancy | 
* Lascăr Catargiu
* Nicolae Golescu
* Nicolae Haralambie

 |
| 1866–1881 | 
* คาโรลที่ 1

 |

 |
| ราชอาณาจักรโรมาเนียกษัตริย์โรมาเนีย (1881–1947) | 

|  |  |
| --- | --- |
| 1881–1914 | 
* คาโรลที่ 1

 |
| 1914–1927 | 
* เฟอร์ดินานด์ที่ 1

 |
| 1927–1930 | 
* มีไฮที่ 1
	+ ผู้สำเร็จราชการ เจ้าชายนิโคลัส
	+ Miron Cristea
	+ Gheorghe Buzdugan / Constantin Sărăţeanu

 |
| 1930–1940 | 
* คาโรลที่ 2

 |
| 1940–1947 | 
* มีไฮที่ 1
	+ ร่วมกับ เอียน อันโตเนสคู ในตำแหน่ง *Conducător* ตั้งแต่ 1940 ถึง 1944

 |

 |
| สาธารณรัฐประชาชนโรมาเนีย (1947–65)สาธารณรัฐสังคมนิยมโรมาเนีย(1965–89) | 

|  |  |
| --- | --- |
| Provisional Presidium of the Republic (1947–1948) | 
* Constantin Ion Parhon
	+ Ion Niculi
	+ Mihail Sadoveanu
	+ Gheorghe Stere
	+ Ștefan Voitec

 |
| Presidium of the Great National Assembly (1948–1961) | 
* Petru Groza
* Ion Gheorghe Maurer
	+ Mihail Sadoveanu
	+ Anton Moisescu

 |
| คณะมนตรีแห่งรัฐ (1961–1974) | 
* กีออร์เก กีออร์กีอู-เดจ
* Chivu Stoica
	+ Ion Gheorghe Maurer
	+ Ștefan Voitec
	+ Avram Bunaciu
* นิโคไล เชาเชสกู

 |
| ประธานาธิบดีโรมาเนีย (1974–1989) | 
* นิโคไล เชาเชสกู

 |

 |
| โรมาเนียหลังปี ค.ศ. 1989ประธานาธิบดีโรมาเนีย (1989–ปัจจุบัน) | 
* เอียน อิลิเอสกู
* เอมิล คอนสแตนติเนสกู
* เอียน อิลิเอสกู
* ทราเอียน บาเซสกู
* *นิโกเล อาการอยอู*
* ทราเอียน บาเซสกู
* *กริน อันโตเนสกู*
* ทราเอียน บาเซสกู
* เกลาส์ โยฮานิส

 |
| *ตัวเอียง* หมายถึง ผู้รักษาการ |